# Eiropas Savienības C 175A/2023

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 175A |
| | |
| Izdevums latviešu valodā | Informācija un paziņojumi | 66. gadagājums2023. gada 17. maijs |

ISSN 1977-0952

Eiropas Savienības

Oficiālais Vēstnesis

C 175A

Izdevums latviešu valodā

Informācija un paziņojumi

66. gadagājums2023. gada 17. maijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Centrālā banka |
| 2023/C 175 A/01 | Vakances paziņojums – Uzraudzības valdes priekšsēdētājs | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Centrālā banka

2023/C 175 A/01

Vakances paziņojums – Uzraudzības valdes priekšsēdētājs

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Centrālā banka

| 17.5.2023 | LV | Eiropas Savienības Oficiālais Vēstnesis | CA 175/1 |
| --- | --- | --- | --- |

17.5.2023

LV

Eiropas Savienības Oficiālais Vēstnesis

CA 175/1

---

Vakances paziņojums – Uzraudzības valdes priekšsēdētājs

(2023/C 175 A/01)

1.   Ievads

Eiropas Centrālā banka (ECB) meklē piemērotu kandidātu ar nevainojamu reputāciju un pieredzi banku un finanšu jomā Uzraudzības valdes priekšsēdētāja amatam no 2024. gada 1. janvāra.

Ar Padomes 2013. gada 15. oktobra Regulu (ES) Nr. 1024/2013 (1) (“VUM regula”) ECB uzticēti īpaši uzdevumi saistībā ar politikas nostādnēm, kas attiecas uz kredītiestāžu prudenciālo uzraudzību, un izveidots Vienotais uzraudzības mehānisms (VUM). VUM veido ECB un dalībvalstu, kuru valūta ir euro, nacionālās kompetentās iestādes, ar iespēju veidot ciešu sadarbību ar kompetentajām iestādēm dalībvalstīs, kuru valūta nav euro. ECB atbild par VUM darbību kopumā.

ECB uzticēto uzraudzības uzdevumu plānošanu un izpildi pilnībā veic Uzraudzības valde, kas ir ECB iekšēja struktūra. Uzraudzības valdes sastāvā ir priekšsēdētājs, priekšsēdētāja vietnieks, četri ECB pārstāvji un pa vienam kompetentās nacionālās iestādes pārstāvim no katras dalībvalsts, kura piedalās VUM (“iesaistītā dalībvalsts”). Gadījumā, ja kompetentā iestāde nav centrālā banka, Uzraudzības valdes loceklis var pieņemt lēmumu pieaicināt dalībvalsts centrālās bankas pārstāvi. Lai sekmētu Uzraudzības valdes darbību, t.sk. Uzraudzības valdes sanāksmju sagatavošanu, Uzraudzības valde izveidojusi Koordinācijas komiteju, kuras sastāvā ir daži no tās locekļiem. Koordinācijas komitejā iekļauti ne vairāk kā astoņi locekļi, t. sk. priekšsēdētājs, priekšsēdētāja vietnieks un viens no ECB pārstāvjiem. Uzraudzības valdes locekļi rīkojas visas Eiropas Savienības interesēs.

Atlases un amatā iecelšanas procedūrā tiks ņemti vērā dzimumu līdztiesības principi, pieredze un profesionālā kvalifikācija.

Saskaņā ar 2013. gada 6. novembra Iestāžu nolīgumu ar Eiropas Parlamentu un 2013. gada 11. decembra Saprašanās memorandu ar Eiropas Savienības Padomi (ES Padomi) ECB par procedūras norisi pienācīgi informēs Eiropas Parlamentu un ES Padomi.

2.   Uzdevumi

Saskaņā ar VUM regulu un neskarot jebkādus citus uzdevumus, ko ECB Padome var nolemt uzticēt Uzraudzības valdes priekšsēdētājam un priekšsēdētāja vietniekam, priekšsēdētājs atbild par šādiem uzdevumiem:

| — | Uzraudzības valdes vadīšana, |
| --- | --- |

—

Uzraudzības valdes vadīšana,

| — | Uzraudzības valdes Koordinācijas komitejas vadīšana, |
| --- | --- |

—

Uzraudzības valdes Koordinācijas komitejas vadīšana,

| — | ECB gada pārskata par uzraudzības uzdevumu izpildi publiska sniegšana Eiropas Parlamentam un Eurogrupai, klātesot to iesaistīto dalībvalstu pārstāvjiem, kuru valūta nav euro, |
| --- | --- |

—

ECB gada pārskata par uzraudzības uzdevumu izpildi publiska sniegšana Eiropas Parlamentam un Eurogrupai, klātesot to iesaistīto dalībvalstu pārstāvjiem, kuru valūta nav euro,

| — | dalība Eurogrupas rīkotajā uzklausīšanā (pēc Eurogrupas pieprasījuma) par ECB uzraudzības uzdevumu izpildi, klātesot to iesaistīto dalībvalstu pārstāvjiem, kuru valūta nav euro, |
| --- | --- |

—

dalība Eurogrupas rīkotajā uzklausīšanā (pēc Eurogrupas pieprasījuma) par ECB uzraudzības uzdevumu izpildi, klātesot to iesaistīto dalībvalstu pārstāvjiem, kuru valūta nav euro,

| — | dalība uzklausīšanā pēc Eiropas Parlamenta pieprasījuma par ECB uzraudzības uzdevumu izpildi, ko rīko Eiropas Parlamenta kompetentās komitejas un, pēc pieprasījuma, konfidenciālās, slēgtās mutiskajās apspriedēs ar Eiropas Parlamenta kompetentās komitejas priekšsēdētāju un priekšsēdētāja vietnieku par ECB uzraudzības uzdevumiem, ja šādas apspriedes nepieciešamas Eiropas Parlamenta pilnvaru īstenošanai saskaņā ar Līgumu par Eiropas Savienības darbību, |
| --- | --- |

—

dalība uzklausīšanā pēc Eiropas Parlamenta pieprasījuma par ECB uzraudzības uzdevumu izpildi, ko rīko Eiropas Parlamenta kompetentās komitejas un, pēc pieprasījuma, konfidenciālās, slēgtās mutiskajās apspriedēs ar Eiropas Parlamenta kompetentās komitejas priekšsēdētāju un priekšsēdētāja vietnieku par ECB uzraudzības uzdevumiem, ja šādas apspriedes nepieciešamas Eiropas Parlamenta pilnvaru īstenošanai saskaņā ar Līgumu par Eiropas Savienības darbību,

| — | pēc iesaistītās dalībvalsts nacionālā parlamenta uzaicinājuma – dalība viedokļu apmaiņā par kredītiestāžu uzraudzību attiecīgajā dalībvalstī kopā ar attiecīgo kompetento nacionālo iestādi. |
| --- | --- |

—

pēc iesaistītās dalībvalsts nacionālā parlamenta uzaicinājuma – dalība viedokļu apmaiņā par kredītiestāžu uzraudzību attiecīgajā dalībvalstī kopā ar attiecīgo kompetento nacionālo iestādi.

Turklāt saskaņā ar VUM regulu ECB piešķirto uzdevumu īstenošanā iesaistītie darbinieki sniedz pārskatu Uzraudzības valdes priekšsēdētājam atbilstoši noteikumiem, kurus nosaka ECB Padome un ECB Valde.

Uzraudzības valdes priekšsēdētājs veic savus uzdevumus ciešā sadarbībā ar priekšsēdētāja vietnieku.

3.   Profesionālā kvalifikācija, pieredze un prasmes

Ir būtiski, ka pieteikuma iesniedzēji atbilst šādiem kritērijiem (tiem jābūt izpildītiem pieteikumu iesniegšanas beigu datumā):

| — | Eiropas Savienības dalībvalsts pilntiesīga pilsonība, |
| --- | --- |

—

Eiropas Savienības dalībvalsts pilntiesīga pilsonība,

| — | nevainojama reputācija un pieredze banku un finanšu jomā, t.sk. ievērojama profesionālā pieredze finanšu uzraudzībā vai makroprudenciālajā uzraudzībā, vai abās šajās jomās, |
| --- | --- |

—

nevainojama reputācija un pieredze banku un finanšu jomā, t.sk. ievērojama profesionālā pieredze finanšu uzraudzībā vai makroprudenciālajā uzraudzībā, vai abās šajās jomās,

| — | plaša pieredze, vadot un attīstot vadības komandu, un iepriekšēji panākumi gan stratēģiskajā, gan operatīvajā līmenī, |
| --- | --- |

—

plaša pieredze, vadot un attīstot vadības komandu, un iepriekšēji panākumi gan stratēģiskajā, gan operatīvajā līmenī,

| — | ievērojama pieredze vadības darbā, sekmīgi vadot augsti kvalificētu, vēlams, daudzvalodu un multikulturālu darbinieku komandu, |
| --- | --- |

—

ievērojama pieredze vadības darbā, sekmīgi vadot augsti kvalificētu, vēlams, daudzvalodu un multikulturālu darbinieku komandu,

| — | angļu valodas zināšanas augstākajā līmenī, |
| --- | --- |

—

angļu valodas zināšanas augstākajā līmenī,

| — | pieteikuma iesniedzēji nedrīkst būt ECB Padomes locekļi. |
| --- | --- |

—

pieteikuma iesniedzēji nedrīkst būt ECB Padomes locekļi.

Ideālā gadījumā pieteikuma iesniedzēji atbilst arī šādiem papildu kritērijiem:

| — | detalizēta izpratne par ES iestādēm un ES lēmumu pieņemšanas procedūrām, kā arī citiem Eiropas un starptautiskiem procesiem saistībā ar ECB darbību, |
| --- | --- |

—

detalizēta izpratne par ES iestādēm un ES lēmumu pieņemšanas procedūrām, kā arī citiem Eiropas un starptautiskiem procesiem saistībā ar ECB darbību,

| — | detalizēta izpratne par ECB uzdevumiem un funkcijām, |
| --- | --- |

—

detalizēta izpratne par ECB uzdevumiem un funkcijām,

| — | augsta līmeņa komiteju vai grupu vadīšanas pieredze, vēlams, starptautiskā vidē, |
| --- | --- |

—

augsta līmeņa komiteju vai grupu vadīšanas pieredze, vēlams, starptautiskā vidē,

| — | teicamas komunikācijas, personiskās, pārliecināšanas un sarunu prasmes un spēja veidot uzticamas darba attiecības ar ieinteresētajām personām ES un ārpus ES, |
| --- | --- |

—

teicamas komunikācijas, personiskās, pārliecināšanas un sarunu prasmes un spēja veidot uzticamas darba attiecības ar ieinteresētajām personām ES un ārpus ES,

| — | vismaz vienas oficiālās ES valodas zināšanas vidējā līmenī. |
| --- | --- |

—

vismaz vienas oficiālās ES valodas zināšanas vidējā līmenī.

4.   Darba nosacījumi

Uzraudzības valdes priekšsēdētāja darba noteikumus un nosacījumus, īpaši, darba samaksu, pensiju un pārējās sociālās garantijas nosaka ECB Padome.

Amata pilnvaru termiņš ir pieci gadi, bez tiesībām tikt ieceltam atkārtoti.

Darba pienākumu veikšanas vieta ir Frankfurte pie Mainas (Vācija), kur atrodas ECB.

5.   Neatkarība un ētikas standarti

Priekšsēdētājs rīkojas neatkarīgi un objektīvi visas ES interesēs, nelūdzot un nepieņemot norādījumus no ES iestādēm vai struktūrām, no kādas dalībvalsts valdības vai no kādas citas publiskas vai privātas struktūras.

Pēc iecelšanas amatā priekšsēdētājs ir pilnas slodzes darbinieks un nevar ieņemt amatus kompetentajās nacionālajās iestādēs.

Priekšsēdētājam jāievēro augstākie ētikas standarti, atspoguļojot viņa atbildību par ECB un VUM integritātes un reputācijas nodrošināšanu. Uz priekšsēdētāju attieksies dienesta noslēpuma prasības un ierobežojumi pēc amata pilnvaru termiņa beigām (nogaidīšanas periodi), lai iepriekš izvērtētu un novērstu iespējamos interešu konfliktus un virpuļdurvju efektus, ko varētu radīt turpmāka nodarbinātība divus gadus pēc amata pilnvaru termiņa beigām, ievērojot Augsta līmeņa ECB amatpersonu ētikas kodeksu.

6.   Atlase un iecelšana amatā

Priekšsēdētāja atlases un amatā iecelšanas procedūra tiks īstenota saskaņā ar VUM regulā noteiktajām prasībām un iepriekš minēto atbildības nodrošināšanas kārtību, par ko panākta vienošanās ar Eiropas Parlamentu un ES Padomi. Procedūrai ir šādi posmi:

1)   Priekšatlase

ECB Padome izveidos priekšatlases komisiju, lai novērtētu pieteikumu atbilstību šajā vakances paziņojumā ietvertajiem kritērijiem. Pamatojoties uz pieteikumu novērtējumu, atbilstošākajiem kandidātiem būs intervija ar priekšatlases komisiju un tie piedalīsies ārēja pakalpojumu sniedzēja veiktā vadības spēju novērtējumā. Novērtējumus un intervijas plānots veikt nedēļās, kas sākas pirmdien, 2023. gada 26. jūnijā, un pirmdien, 2023. gada 3. jūlijā.

Priekšatlases komisija atlasīto atbilstošo kandidātu sarakstu un novērtējuma ziņojumu iesniegs ECB Padomei apspriešanai.

2)   Eiropas Parlamenta un ES Padomes informēšana

ECB informēs Eiropas Parlamenta kompetento komiteju un ES Padomi par priekšsēdētāja amata kandidātu saraksta sastāvu (pieteikumu skaits, profesionālo iemaņu spektrs, dzimumu un tautību līdzsvars utt.) un iesniegs tām atlasīto kandidātu sarakstu, ko apstiprinājusi ECB Padome. Atlasīto atbilstošo kandidātu saraksts tiks iesniegts arī Uzraudzības valdei.

3)   ECB Padomes priekšlikums un Eiropas Parlamenta apstiprinājums

Pēc Uzraudzības valdes uzklausīšanas ECB Padome Eiropas Parlamentam apstiprināšanai iesniegs priekšlikumu par priekšsēdētāja iecelšanu no saraksta, ko sagatavojusi priekšatlases komisija, pievienojot rakstiskus paskaidrojumus par lēmuma pamatā esošajiem apsvērumiem.

4)   ES Padome ieceļ priekšsēdētāju

Pēc tam, kad Eiropas Parlaments apstiprinās ECB Padomes priekšlikumu, ES Padome pieņems īstenošanas lēmumu par priekšsēdētāja iecelšanu. ES Padome pieņems lēmumu ar kvalificētu balsu vairākumu, neņemot vērā to ES Padomes locekļu balsis, kuri pārstāv neiesaistītās dalībvalstis.

7.   Pieteikšanās procedūra

Pieteikuma iesniedzējiem savi pieteikumi kopā ar curriculum vitae (CV) jānosūta ierakstītā vēstulē vai izmantojot privātu kurjerpasta pakalpojumu ne vēlāk kā līdz 2023. gada 23. jūnijam (pasta zīmogs uz ierakstītas vēstules vai privātā kurjerpasta sūtījuma) uz šādu adresi:

European Central Bank, President’s office, Sonnemannstraße 20, 60314 Frankfurt, Germany.

Lai atspoguļotu iespējamos pasta kavējumus, pieteikumi un CV, kas, kā minēts iepriekš, nosūtīti ierakstītā vēstulē vai izmantojot privātu kurjerpasta pakalpojumu, līdz 2023. gada 23. jūnijam jānosūta arī elektroniski uz adresi SBSelection@ecb.europa.eu.

ECB patur tiesības pagarināt šīs vakances beigu termiņu, publicējot jaunu beigu termiņa datumu.

8.   Paziņojums par privātumu

ECB visus pieteikuma iesniedzēju personas datus apstrādās saskaņā ar ES Datu aizsardzības tiesību aktiem (2). ECB ir personas datu, kas attiecas uz ar šo vakances paziņojumu saistīto atlases procedūru, apstrādes kontrolieris. Datu apstrāde uzticēta ECB Cilvēkresursu ģenerāldirektorāta ģenerāldirektoram. Datu apstrādes mērķis ir organizēt Uzraudzības valdes priekšsēdētāja atlasi un iecelšanu amatā. Visi personas dati tiks apstrādāti tikai šādā nolūkā. Pieteikuma iesniedzēju personas datu saņēmēji ir priekšatlases komisijas locekļi, ECB Padomes locekļi un Uzraudzības valdes locekļi. Atlasīto kandidātu personas dati tiks nosūtīti Eiropas Parlamenta un ES Padomes kompetentajai komitejai. Turklāt ECB attiecīgos personas datus nosūtīs ārējam uzņēmumam Deloitte Consulting GmbH, Munich, Germany, kurš veic attiecīgo vadības spēju atsevišķu novērtējumu un uz kuru attiecas stingri konfidencialitātes un datu aizsardzības standarti.

Vairāk informācijas par to, kā ECB apstrādā personas datus savā darbā pieņemšanas procedūrā, atrodams paziņojumā par privātumu.

---

(1)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

(2)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.) un Eiropas Centrālās bankas Lēmums (ES) 2020/655 (2020. gada 5. maijs), ar ko pieņem īstenošanas noteikumus attiecībā uz datu aizsardzību Eiropas Centrālajā bankā un atceļ Lēmumu ECB/2007/1 (ECB/2020/28) (OV L 152, 15.5.2020., 13. lpp.).

---